b'\n_START_ARTICLE_\nNBC\n_START_SECTION_\nRadio\n_START_PARAGRAPH_\nTijekom ranog razdoblja poslovnih konsolidacija u radijskoj industriji, radijska tvrtka Radio Corporation of America (RCA) otkpila je udio newyor\xc5\xa1ke radio postaje WEAF od tvrtke AT&T. Dioni\xc4\x8dar RCA-a, tvrtka Westinghouse, premjestila je 1923. godine pionirsku stanicu WJZ iz Newarka, New Jersey u RCA u New York City. Nakon uspjeha postaje WEAF, RCA je vidio prednost zajedni\xc4\x8dkog emitiranja, te nakon dobivanja licence za postaju WRC iz Washingtona 1923., poku\xc5\xa1ao je oda\xc5\xa1iljati zvuk izme\xc4\x91u dvaju gradova pomo\xc4\x87u nisko kvalitetnih brzojavnih linija, ali su napori zavr\xc5\xa1ili s lo\xc5\xa1im uspjehom. 1925., nakon \xc5\xa1to je AT&T odlu\xc4\x8dio da mu postaja WEAF vi\xc5\xa1e nije od koristi, odlu\xc4\x8dio ju je prodati RCA-u._NEWLINE_RCA je potro\xc5\xa1io milijun dolara za kupovinu postaja WEAF i WCAP, zatim je potonju stanicu ukinula i spojila sa WRC-om; te je krajem 1926. najavila da stvara novu podru\xc5\xbenicu zvanu National Broadcasting Company. Vlasni\xc5\xa1tvo podru\xc5\xbenice podijeljeno je izme\xc4\x91u RCA (ve\xc4\x87inski partner sa 50% udjela), General Electrica (30% udjela) i Westinghousa (20% udjela). NBC je s emitiranjem slu\xc5\xbebenoo zapo\xc4\x8deo 15. studenog 1926. godine._NEWLINE_Dvije glavne postaje WEAF i WJZ, zajedno su radile kao dio NBC-a. 1. sije\xc4\x8dnja 1927, NBC im je dodijelio novu ulogu i nove nazive "Crvena mre\xc5\xbea" emitirala je sponzorirani zabavni program, dok je "Plava mre\xc5\xbea" ve\xc4\x87inom emitirala prijenose vijesti i kulturnih programa. NBC se 5. travnja 1927. pro\xc5\xa1irio i na Zapadnu obalu SAD-a, sa "Naran\xc4\x8dastom mre\xc5\xbeom", koja je ukinuta 1936. _NEWLINE_1927. NBC se premjestio na Petu aveniju na Manhattanu,, me\xc4\x91utim brzo je prerastao svoja postrojenja do 1933. godine. 1930., General Electric je optu\xc5\xbeen za povredu antitrusta, te je odlu\xc4\x8dio da odovoji od RCA iz svog posjeda. Nova neovisna tvrtka potpisala je najam da premjesti sjedi\xc5\xa1te u novoizgra\xc4\x91eni Rockefeller centar 1931. godine. Kada se RCA 1933. premjestio u novi kompleks, postao je glavni stanar 30 Rockefeller Plaze, tada znane kao "RCA Building"._NEWLINE_1934, radijska mre\xc5\xbea NBS ulo\xc5\xbeila je \xc5\xbealbu ameri\xc4\x8dkom Federalnom odboru za komunikacije (FCC), tvrde\xc4\x87i da je nemogu\xc4\x87e osnovati nove radio stanice jer je ve\xc4\x87insko tr\xc5\xbei\xc5\xa1te u vlasni\xc5\xa1tvu NBC-a i CBS-a (Columbia Broadcasting System). Nakon niza istraga FCC-a za monopol, odbor je 1939 je odlu\xc4\x8dio da NBC-ove dvije mre\xc5\xbee dr\xc5\xbee ve\xc4\x87inu tr\xc5\xbei\xc5\xa1ta i odredio je RCA-u da jednu od svojih dviju mre\xc5\xbea (plavu ili crvenu) odvoji iz svog vlasni\xc5\xa1tva. Iako je RCA ulo\xc5\xbeio \xc5\xbealbu, ona je odbijena i 1941. odlu\xc4\x8dio je prodati plavu mre\xc5\xbeu. Dvije su mre\xc5\xbee slu\xc5\xbebeno odvojile svoja postrojenja 8. sije\xc4\x8dnja 1942.; plava je mre\xc5\xbea kolokvijalno nazivana "Blue", dok je crvena mre\xc5\xbea prozvana jednostavno "NBC". _NEWLINE_Nakon odbitka zadnje \xc5\xbealbe Vrhovnom sudu SAD-a u svibnju 1943., RCA je prodao plavu mre\xc5\xbeu novoj tvrtci ABC (American Broadcasting Company) za 8 milijuna dolara. Plava mre\xc5\xbea, odnosno The Blue Network, slu\xc5\xbebeno je postala ABC 15. lipnja 1945., nakon \xc5\xa1to je prodaja dovr\xc5\xa1ena._NEWLINE_U zlatnim godinama radija, NBC postaje dom nekih od najpopularnijih izvo\xc4\x91a\xc4\x8da i radijskih programa, te su NBC-ove postaje su \xc4\x8desto bile najmo\xc4\x87nije u dr\xc5\xbeavi. Krajem 1940-ih, rival CBS stekao je prednost sa potezom da dopusti radijskim zvijezdama da koriste svoje osobne produkcijske ku\xc4\x87e, zbog \xc4\x8dega mnogi popularni izvo\xc4\x91a\xc4\x8di, po\xc4\x8dev\xc5\xa1i sa najpopularnijom radijskom osobom Jackom Bennyjem, prelaze u CBS. Osim toga, mnoge zvijezde NBC-a prelaze na televiziju. Kako bi odr\xc5\xbeao radijske programe \xc5\xbeivima i suprotstavio se CBS-u, NBC po\xc4\x8dinje emitirati The Big Show u studenom 1950, koji je okupio mnoge presti\xc5\xbene komi\xc4\x8dare i dramati\xc4\x8dare, ali po\xc4\x8detni uspjeh emisije nije dugo trajao, s obzirom da ve\xc4\x87ina publike prelazi na televiziju._NEWLINE_18. lipnja 1975., NBC je zapo\xc4\x8deo s emitiranjem informativnog programa NBC News, koji je donosio najnovije vijesti s trajanjem do 55 minuta po satu lokalnim stanicama. Program je privukao nekoliko desetaka radijskih postaja; me\xc4\x91utim, NBC je do jeseni 1976. odlu\xc4\x8dio ukinuti program zbog neprofitabilnosti. NBC je prvi zapo\xc4\x8deo s emitiranjem radijskog talk showa koji je uklju\xc4\x8divao sudjelovanje gledatelja u diskusijama putem telefonskih poziva._NEWLINE_General Electric je 1986. ponovo otkupio RCA, \xc5\xa1to je postao po\xc4\x8detak kraja NBC radija. GE je odlu\xc4\x8dio da radijska industrija vi\xc5\xa1e nije profitablina; osim toga, u to je vrijeme jo\xc5\xa1 na snazi bila odluka FCC-a o manjim pravima mre\xc5\xbeama koje emitiraju i radijske i televizijske programe. Do 1990., NBC Radio prestao je postojati kao neovisna radijska mre\xc5\xbea. Do kraja 1990-ih, Westwood One je emitirao ve\xc4\x87inu programa NBC radija. 1. o\xc5\xbeujka 2012., tvrtka Dial Global najavila je ukudanje CNN radija i pro\xc5\xa1irenje NBC-ovog radijskog programa. Ovo je zna\xc4\x8dilo da \xc4\x87e prvi put od kupovine NBC-ovog radija NBC imati 24-satni radijski program.\n_START_SECTION_\nPo\xc4\x8deci\n_START_PARAGRAPH_\nRCA i predsjednik David Sarnoff privukli su navi\xc5\xa1e pa\xc5\xbenje na Svjetskoj izlo\xc5\xbebi u New Yorku 1939. uvo\xc4\x91enjem elektri\xc4\x8dnog televizora i pokre\xc4\x87e raspored regularnog programa na NBC-RCA televizisjoj postaji u New York Cityju. Predsjednik Franklin D. Roosevelt pojavio se 30. travnja 1939. na izlo\xc5\xbebi pred NBC-ovom kamerom, postav\xc5\xa1i tako prvi ameri\xc4\x8dki predsjednik snimljen na televiziji. Prijenos se oda\xc5\xa1iljao iz NBC-ove newyor\xc5\xa1ke postaje W2XBS i gledalo ga je oko tisu\xc4\x87u ljudi u radijusu od oko 64 km od oda\xc5\xa1ilja\xc4\x8da na Empire State Buildingu. Idu\xc4\x87eg dana, 1. svibnja, \xc4\x8detiri modela RCA-ovih televizora pu\xc5\xa1teni su u prodaju javnosi u raznim du\xc4\x87anima u New Yorku, te su reklamirani u raznim novinama. Razni proizvo\xc4\x91a\xc4\x8di su 1938. nudili ku\xc4\x87ne televizore u i\xc5\xa1\xc4\x8dekivanju po\xc4\x8detka emitiranja TV programa u travnju 1939. Krajem godine, NBC je po\xc4\x8deo snimati razne nogometne i bejzbolske utakmice u podru\xc4\x8dju New York Cityja, odradiv\xc5\xa1i tako prve prijenose u povijesti televizije._NEWLINE_Pretpostavlja se da je prvi NBC-ov televizijski program emitiran 12. sije\xc4\x8dnja 1940., kada je prikazana predstava zvana Meet The Wife, snimljena u studijima u Rockefeller centru. Otprilike u to vrijeme se poneki specijal prikazivao u Philadelphiji. Najambiciozniji program NBC televizije u predratnom razdoblju bio je prijenos konvencije Republikanske stranke u Philadelphiiji u ljeto 1940., koji se prenosio u\xc5\xbeivo u New York Cityju. Me\xc4\x91utim, unato\xc4\x8d velikom reklamiranju RCA-a, prodaje televizora u New Yorku tijekom 1939./40. bile su razo\xc4\x8daravaju\xc4\x87e, ve\xc4\x87inom zbog visokih cijena, ali i zbog manjka regularnih televizijskih programa. Ve\xc4\x87ina televizora oti\xc5\xa1lo je u kafi\xc4\x87e, hotele i druga javna mjesta, gdje je javnost pratila vijesti i sportske prijenose._NEWLINE_Kad je eksperimentalna faza televzije zavr\xc5\xa1ila i FCC dopustio punopravno komercijalno emitiranje 1. srpnja 1941., NBC-ova postaja W2XBS u New Yorku dobila je prvu komercijalnu licencu, uzev\xc5\xa1i novo ime WNBT. Prva slu\xc5\xbebena pla\xc4\x87ena televizijska reklama u svijetu emitirana je je istog dana na WNBT-u; bila je to reklama proizvo\xc4\x91a\xc4\x8da satova Bulova, u trenutcima prije prijenosa bejzbolskog susreta Brooklyn Dodgersa. U reklami se nalazila testna kartica sa sa slovima WNBT, koji su modificirani tako da podsje\xc4\x87aju na sat, zajedno sa fukncionalnim kazaljkama i logotipom tvrtke. Me\xc4\x91u prvim programima emitiranima na postaji WNBT bili su The Sunoco News, zajedni\xc4\x8dki prijenos radijske emisije NBC-a koju je sponzorirao Sunoco; amaterski boks; teniska natjecanja; programi organizacije USO; emisija natjecanja u slovkanju; nekoliko igranih filmova; i testni prijenos kviza Truth or Consequences._NEWLINE_Ograni\xc4\x8deni komercionalni televizijski program nastavio se sve do ulaska Sjedinjenih Dr\xc5\xbeava u Drugi svjetski rat. Prijenosi su bili ograni\xc4\x8deni u ranim godinama rata, tada su se pro\xc5\xa1irili nakon pripremanja NBC-a za cijelodnevni program. Na dan pobjede u Europi 8. svibnja 1945., WNBT je satima prenosio samo vijesti, i izvje\xc5\xa1taje reportera s newyor\xc5\xa1kog podru\xc4\x8dja. Ovaj je doga\xc4\x91aj NBC unaprijed promovirao po\xc5\xa1tanskim karticama poslanima direktno vlasnicima televizora u newyor\xc5\xa1kom pordu\xc4\x8dju. U jednom trenutku, kamera WNBT-a postavljena na vrh Hotela Astor prikazala je mno\xc5\xa1tvo ispod koje slavi pobjedu u ratu u Europi. \xc5\xbdivopisan prijenos ozna\xc4\x8dio je po\xc4\x8detak porasta televizije nakon zavr\xc5\xa1etka rata._NEWLINE_NBC-ova mre\xc5\xbea postupno je rasla nakon rata i \xc4\x8detiri postaje. World Series 1947. igrao se izme\xc4\x91u dviju newyor\xc5\xa1kih mom\xc4\x8dadi (New York Yankees i Brooklyn Dodgers), te je prodaja televizora naglo porasla na lokalnom podru\xc4\x8dju, s obzirom da su suresti preno\xc5\xa1eni u\xc5\xbeivo na tom podru\xc4\x8dju. Mnoge postaje diljem Isto\xc4\x8dne obale i Srednjeg zapada bile su povezane putem koaksijalnih kabela krajem 1940-ih, a u rujnu 1951. emitirani su prvi transkontinentalni prijenosi._NEWLINE_Poslijeratne 1940-e i rane 1950-e donijele su uspjeh NBC-u s novim medijem. Prva velika TV zvijezda Milton Berle, \xc4\x8diji program Texaco Star Theatre zapo\xc4\x8dinje u lipnju 1948., privukao je prve mase gledatelja na NBC televiziju. Sa inovativnim predsjednikom Sylvesterom Weaverom, mre\xc5\xbea je zapo\xc4\x8dela emitiranje emisija Today i The Tonight Show, koji \xc4\x87e se emitirati vi\xc5\xa1e od 50 godina (jo\xc5\xa1 su u programu) i dr\xc5\xbeati ve\xc4\x87insku gledanost nad konkurentima.\n_START_SECTION_\nTelevizija u boji\n_START_PARAGRAPH_\nIako su rivalske mre\xc5\xbee CBS i DuMont tako\xc4\x91er planirale zapo\xc4\x8deti emitiranje televizije u boji, RCA je uvjerio FCC da dopusti njihov sustav slike u boji u prosincu 1953. NBC je ve\xc4\x87 bio spreman za programe u boji ve\xc4\x87 u danima nakon odluke Odbora, te je tranziciju zapo\xc4\x8deo sa nekoliko obojenih slika 1954., i zapo\xc4\x8deo sa prvim programom emitiranim u potpunosti u boji, Tv seriju The Marriage (hrv. "Brak"). 1955., NBC je u boji emitirao brodvejski mjuzikl Petar Pan, \xc5\xa1to je privuklo najve\xc4\x87u gledanost za TV program u tom razdoblju._NEWLINE_Tijekom sastanka ameri\xc4\x8dke nacionalne udruge radiotelevizijskih ku\xc4\x87a 1956. u Chicagu, NBC ja najvio da \xc4\x87e njihova postaja WNBQ postati prva televizijska postaja u zemlji sa cjelokupnim programom u boji (oko 6 sati programa). 1961. NBC se s Waltom Disneyjem dogovorio o prijenosu njegove antologijske serije u boji, nakon prija\xc5\xa1njih pregovora s ABC-om i serija je zapo\xc4\x8dela s emitiranjem u rujnu 1961. _NEWLINE_Do 1963., ve\xc4\x87ina NBC-ovog programa u udarnom terminu emitirao se u boji, uz nekoliko iznimki. Do jeseni 1965., 95% programa u udarnom terminu emitirao se u boji i NBC se po\xc4\x8deo reklamirati kao "Mre\xc5\xbea u boji". Konkurentske mre\xc5\xbee nisu uspjele pratiti NBC zbog manjka prodaje televizora. NBC je 1964. u ugovoru s Universal Studios dogovorio snimanje prvog dugometra\xc5\xbenog filma namijenjenog za televiziju, See How They Run, koji je premijerno prikazan 17. listopada 1964. 1967., NBC je postigao dogovor sa Metro-Goldwyn-Mayerom (MGM) da otkupi prava za film \xc4\x8carobnjak iz Oza iz 1939. Film je prilago\xc4\x91en televizijskom prijenosu, napravljeni su dijelovi namijenjeni reklamnim blokovima. Unato\xc4\x8d tome, gledanost je bila odli\xc4\x8dna, s obzirom da je u to vrijeme nije bilo VHS-a i to je bio jedini na\xc4\x8din da se pogleda popularni film. NBC je \xc4\x8carobnjaka iz Oza prikazivao jednom godi\xc5\xa1nje od 1968. do 1976., dok CBS nije otkupio prava za film._NEWLINE_Kraj 1960-ih donio je velike promjene u televizijskim programima. S obzirom da je ve\xc4\x87ina Baby Boom generacije odraslo, NBC je smanjio broj starijih programa da bi privukao mla\xc4\x91u publiku koju su ogla\xc5\xa1iva\xc4\x8di \xc5\xbeeljeli. _NEWLINE_1970-e su uspje\xc5\xa1no zapo\xc4\x8dele za NBC s obzirom na nekoliko popularnih programa. Me\xc4\x91utim, unato\xc4\x8d uspjesima mla\xc4\x91ih emisija kao i pojedinih veteranskih emisija poput Carsonovog The Tonight Showa i antologijskog serijala Walta Disneyja, mre\xc5\xbea je upala u krizu sredinom desetlje\xc4\x87a. 1974., pod novim predsjednikom Herbom Schlosserom, mre\xc5\xbea je ponovo poku\xc5\xa1ala privu\xc4\x87i mla\xc4\x91u publiku sa nekoliko skupih filmova, mini-serija i specijala, ali s lo\xc5\xa1im uspjehom Uspjeh je do\xc5\xa1ao godinu dana kasnije sa revolucionarnom kasnove\xc4\x8dernjom komedijskom ske\xc4\x8d-emisijom, NBC\'s Saturday Night \xe2\x80\x93 kasnije preimenovanom u Saturday Night Live, koja je zamjenila reprize The Tonight Showa u subotnjem ve\xc4\x8dernjem terminu. Fred Silverman postaje predsjednikom NBC-a 1978., u razdoblju koje se pokazalo vrlo te\xc5\xa1kim za mre\xc5\xbeu. Mnogi partneri NBC-a otkazali su partnerstvo, a mnoge emisije s prija\xc5\xa1njim uspjesima upale su u krizu._NEWLINE_Nakon \xc5\xa1to je predsjednik Jimmy Carter povukao ameri\xc4\x8dku mom\xc4\x8dad iz Olimpijskih igrara 1980., NBC je otkazao planiranih 150 sati prijenosa (koji su ko\xc5\xa1tali 87 milijuna $ za prava prijenosa), nakon \xc4\x8dega je budu\xc4\x87nost mre\xc5\xbee bila neizvjesna. NBC je ra\xc4\x8dunao da \xc4\x87e prijenosi pomo\xc4\x87i promociji novih jesenskih programa, i procjenjuje se da je izgubio oko 170 milijuna dolara prihoda od reklamiranja. U tom se razdoblju tisak o\xc5\xa1tro kritizirao Silvermana i njegovu politiku, i \xc4\x8desto je bio parodiran u popularnoj kulturi, kao i na Saturday Night Liveu.\n_START_SECTION_\nKasnije razdoblje\n_START_PARAGRAPH_\nPo\xc4\x8detkom 1980-ih, Silverman odlazi s mjesta predsjednika, naslje\xc4\x91uje ga Brandon Tartikoff, nakon \xc4\x8dega se po\xc4\x8dinje vra\xc4\x87ati gledanost NBC-a. Mre\xc5\xbei se vra\xc4\x87a profit sa nekoliko novih drama i sitcoma, poput St. Elsewhere i Kafi\xc4\x87 Uzdravlje koji vra\xc4\x87aju mla\xc4\x91u publiku na ekrane. Najve\xc4\x87i hit na NBC-u postaje avanturisti\xc4\x8dka serija A-Team, koja se nalazila na 10. mjestu najegledanijih programa u SAD-u.  U velja\xc4\x8di 1982., NBC je otkazao emisiju Tomorrow i u njezin termin postavio kasnove\xc4\x8dernji talk show Late Night 34-godi\xc5\xa1njeg komi\xc4\x8dara Davida Lettermana, koji \xc4\x87e potrajati 11 godina s njim kao voditeljem._NEWLINE_Uspjehom Cosby Showa, NBC se sve vi\xc5\xa1e okre\xc4\x87e sitcomima, emitirav\xc5\xa1i tako u jesen 1987. pet sitcoma svaku ve\xc4\x8der u tjednu prije udarnog termina. Tako se poku\xc5\xa1alo privu\xc4\x87i gledatelje pola sata prije udarnog termina, a mnogi kvizovi koji su se emitirali u istom terminu ukinuti su._NEWLINE_NBC je 1988. godine prenosio svoje prve Ljetne Olimpijske igre od idu\xc4\x87ih sedam zaredom. U televizijskoj sezoni 1988./89., NBC je imao nevjerojatnih 18 programa unutar 30 najgledanijih u SAD-u; uz to je dr\xc5\xbeao prvo mjestu u tjednim rejtinzima vi\xc5\xa1e od 12 mjeseci, podvig koji nije nikad vi\xc5\xa1e ponovljen. Mre\xc5\xbea je nastavila uspjehe s po\xc4\x8detkom 1990-ih sa serijama popu Princ iz Bel Aira i Zakon i red._NEWLINE_1991., Tartikoff je oti\xc5\xa1ao s polo\xc5\xbeaja predsjednika NBC-a zbog posla u Paramount Picturesu, a nasljedio ga je Warren Littlefield, \xc4\x8dije je era klimavo zapo\xc4\x8dela, najvi\xc5\xa1e zbog toga \xc5\xa1to je ve\xc4\x87ina programa iz ere Tartikoffa zavr\xc5\xa1ilo s emitiranjem. Neki su njega krivili \xc5\xa1to je pustio Davida Lettermana da ode u CBS imenovav\xc5\xa1i Jaya Lena kao nasljednika Johnnyja Carsona na \xc4\x8delu The Tonight Showa. Stvari su se okrenule nakon nekoliko hit serija koje su zapo\xc4\x8dele u 1990-ima, kao \xc5\xa1to su Lud za tobom, Sestre, Frasier, Prijatelji, Hitna slu\xc5\xbeba i Will i Grace. Serija Seinfeld je ispo\xc4\x8detka imala ne\xc5\xa1to lo\xc5\xa1iju gledanost da bi postala jedna od najpopularnijih NBC-ovih televizijskih serija nakon \xc5\xa1to je postavljena u termin \xc4\x8detvrtkom. Serija je zadnju epizodu emitirala 1998. na prvom mjestu Nielsen rejtinga, prva u povijesti s tim podvigom. Nakon toga Prijatelji postaju NBC-ov najpoznatiji TV program, tako\xc4\x91er sa uspje\xc5\xa1nim rejtinzima. Spinoff Kafi\xc4\x87 Uzdravlje, humoristi\xc4\x8dna serija Frasier tako\xc4\x91er postaje kriti\xc4\x8dki i komercijalni uspjeh, sa rekordnim brojnim osvojenih Emmy nagradama za sitcom u to vrijeme. NBC je po\xc4\x8deo reklamirati svoju jaku TV postavu \xc4\x8detvrtkom uve\xc4\x8der kao "Must See TV"._NEWLINE_Do sredine 1990-ih, NBC-ov sportski kanal vo\xc4\x91en Dickom Ebersolom, imao je prava za tri od \xc4\x8detiri velike profesionalne \xc5\xa1portske lige u SAD-u: NFL (ameri\xc4\x8dki nogomet), MLB (bejzbol) and the NBA (ko\xc5\xa1arka), te za Olimpijske igre. NBA je na NBC-u postala vrlo gledana, najvi\xc5\xa1e zbog velikih uspjeha Chicago Bullsa predvo\xc4\x91enih Michaelom Jordanom u tom razdoblju. NBC \xc4\x87e krajem desetlje\xc4\x87a izgubiti prava za NFL, koja \xc4\x87e dobiti rivali CBS i Fox._NEWLINE_NBC \xc4\x87e krajem 90-ih i po\xc4\x8detkom 2000-ih u kratkom razdoblju promijeniti tri predsjenika, posljedni od kojih je Jeff Zucker koji dolazi krajem 2000. godine. Po\xc4\x8detak novog tisu\xc4\x87lje\xc4\x87a donio je nove probleme NBC-u, ve\xc4\x87 je u to vrijeme izgubio dugo vremena neosvojivo prvo mjesto u rejtinzima, koje je pripalo CBS-u. Uz to, izgubio je prava prijenosa za MLB, a kasnije i za NBA ligu. Nakont toga, najvi\xc5\xa1e \xc5\xa1to je NBC mogao ponuditi bile su Olimpijske igre._NEWLINE_U listopadu 2001., NBC je otkupio Tv postaju na \xc5\xa1panjolskom jeziku Telemundo za 2,7 milijarde dolara. 2003., francuski medijski konglomerat Vivendi otkupio je 49% udjela NBC-a od General Electrica, ubaciv\xc5\xa1i u mre\xc5\xbeu razne filmske, televizijske i zabavne (uklju\xc4\x8duju\xc4\x87i i Universal Pictures) subjekte u vlasni\xc5\xa1tvu Vivendija pod novi naziv NBC Universal. 2004., Zucker je promoviran u predsjednika nove televizijske grupacije NBC Universal, dok Kevin Reilly postaje NBC-ov predsjednik.\n_START_SECTION_\nNovije godine\n_START_PARAGRAPH_\nNakon zavr\xc5\xa1etka serija Prijatelji i Frasier 2004. godine, NBC je ostao sa dosta obi\xc4\x8dnog programa i bez pravih hitova. Idu\xc4\x87a je sezona bila jedna od najlo\xc5\xa1ijih od svih u zadnja tri desetlje\xc4\x87a, spustiv\xc5\xa1i se na \xc4\x8detvrto mjesto s rejtinzima, iza CBS-a, Foxa i ABC-a. U tom su razdoblju sve mre\xc5\xbee patile od manjka gledanosti zbog pove\xc4\x87enja tr\xc5\xbei\xc5\xa1ta sa kabelskom televizijom, ku\xc4\x87nim video izdanjima, videoigrama i internetom, s tim da je NBC najgore pro\xc5\xa1ao. U nadolaze\xc4\x87im sezonama, s manjkom pravih hit serija, gledanost su najvi\xc5\xa1e dr\xc5\xbeale kriti\xc4\x8dke uspje\xc5\xa1nice U uredu i Televizijska posla. Nakon osam godina, NBC je povratio licencu za prijenos utakmica NFL-a, no i dalje je ostao na \xc4\x8detvrtom mjestu ljestvice ameri\xc4\x8dkih TV mre\xc5\xbea._NEWLINE_Novi predsjednik NBC-a od 2007. bio je Ben Silverman, sa tako\xc4\x91er neuspje\xc5\xa1nim sezonama bez uspjeha u udarnom terminu. U intervjuu u o\xc5\xbeujku 2009., Jeff Zucker je izjavio da \xc4\x87e NBC te\xc5\xa1ko ponovo postati broj 1 u SAD-u. 2009., Silvermanovu poziciju zamjenjuje Jeff Gaspin._NEWLINE_3. prosinca 2009., multimedijska tvrtka Comcast najavio je da \xc4\x87e otkupiti 51% udjela NBC Universala od General Electrica za 6,5 milijardi dolara u gotovini. GE je zara\xc4\x91enih 5,8 milijardi $ iskoristio da otkupi Vivendijevih 20% udjela u NBC Universalu._NEWLINE_NBC-ov prijenos Zimskih olimpijskih igrara 2010. u Vancouveru donio je pove\xc4\x87anje gledanosti za 21% vi\xc5\xa1e od prija\xc5\xa1njih igara. Te je godine NBC zadr\xc5\xbeao \xc4\x8detvrto mjesto me\xc4\x91u mre\xc5\xbeama, iako se pribli\xc5\xbeio ABC-u na tre\xc4\x87em mjestu._NEWLINE_Nakon \xc5\xa1to je 2009. Conan O\'Brien nasljedio Jaya Lena na mjestu voditelja The Tonight Showa, mre\xc5\xbea je Lenu dodijelila mjesto u udarnom terminu za njegovu novi talk show. Nakon \xc5\xbealbi lokalnih partnerskih kanala, Lenov show je pomaknut sa 22 sata na 23:35, \xc5\xa1to je ina\xc4\x8de bio termin za Tonight Show, koji se trebao pomaknuti pola sata unaprijed. O\'Brien, koji je potpisao ugvor na tri godine i premjestio ve\xc4\x87inu svog osoblja iz Late Nighta iz New Yorka u Kaliforniju, nije imao pravo izbora niti je bio obavje\xc5\xa1ten o premje\xc5\xa1tanju. NBC-ovo planirano prestrojavanje kasnove\xc4\x8dernjih termina razbjesnilo je O\'Briena, koji je zadobio ogromnu podr\xc5\xa1ku javnosti, te je zapo\xc4\x8deo proces prekida svog ugovora. Lena, Zuckera i cijeli NBC \xc5\xbeestoko je kritizirala javnost zbog tog poteza. Leno \xc4\x87e se naposlijetku vratiti kao doma\xc4\x87in The Tonight Showa 1. o\xc5\xbeujka 2010., dok je O\'Brien prihvatio otkup svog ugovora. O\'Brien je kasnije potpisao ugovor s kabelskom mre\xc5\xbeom TBS za novi late-night show Conan._NEWLINE_U prolje\xc4\x87e 2010., Comcast je najavio otkup ve\xc4\x87inskog dijela NBC Universala od General Electrica, kojem bi preostao samo maleni udjel. Jeff Zucker je 24. rujna iste godine najavio povla\xc4\x8denje s mjesta direktora NBC Universala nakon spajanja s Comcastom na kraju godine. Nakon \xc5\xa1to je dogovor finaliziran, Steve Burke je imenovan novim direktorom a Robert Greenblatt novim predsjednikom NBC-a. _NEWLINE_Prijenosom Super Bowla 2012., koji je u to vrijeme postao najgledaniji program u povijesti SAD-a, i uspjehom showa The Voice, NBC se podigao na tre\xc4\x87e mjesto televizijskih mre\xc5\xbea nakon osam godina na \xc4\x8detvrtom. U jesen 2012., NBC je znatno ro\xc5\xa1irio broj sitcoma, sa osam serija u tjednim ve\xc4\x8derima. NBC se vratio na prvo mjesto gledanosti publike od 18-49 godina. Idu\xc4\x87a je sezona zavr\xc5\xa1ena sa NBC-om na tre\xc4\x87em mjestu ukupne gledanosti. Iako s neuspje\xc5\xa1nim novim kvizom, sezona 2013./14. bila je ve\xc4\x87inski uspje\xc5\xa1na zbog popularnih novih serija kao \xc5\xa1to su Crna lista, Hanibal i \xc4\x8cika\xc5\xa1ka policija te prijenosa Olimpijskih igara. NBC je zbog toga povratio prvo mjesto gledanosti publike od 18-49 godina. NBC se tako\xc4\x91er popravio u ukunoj gledanosti, preuzev\xc5\xa1i drugo mjesto iza CBS-a. Isti je uspjeh mre\xc5\xbea ponovila idu\xc4\x87e sezone.\n_START_SECTION_\nProgram\n_START_PARAGRAPH_\n2013. godine, NBC je pru\xc5\xbeao 87 sati redovnog programa svaki tjedan. Uz to, NBC nudi 22 sata programa u udarnom terminu povezanim postajama ponedjeljcima do subote od 20:00 do 23:00 sata (19:00\xe2\x80\x9322:00 u vremenskim zonama koje nisu isto\xc4\x8dne i pacifi\xc4\x8dke) i nedjeljama od 19:00 do 23:00 sata (18:00\xe2\x80\x9322:00 u ostalim vremenskim zonama)._NEWLINE_Dnevni program emitira se radnim danima izme\xc4\x91u 12:00 i 15:00 sati, u terminu se prikazuje jednosatna sapunica Na\xc5\xa1i najbolji dani. NBC News program emitira jutarnji informativni program Today od 7:00 do 11:00 radnim danima, 7:00\xe2\x80\x939:00 subotom i 7:00\xe2\x80\x938:00 nedjeljom; te no\xc4\x87nu emisiju NBC Nightly News (\xc4\x8dije se emitiranje vikendom mo\xc5\xbee pomjerati zbog sportskih prijenosa koji potraju du\xc5\xbee od o\xc4\x8dekivanog); kao i subotnji politi\xc4\x8dki talk show Meet the Press, jutarnji informativni program subotom Early Today te magazin Dateline NBC. Kasnove\xc4\x8dernji termin ranim danima popunjava The Tonight Show Starring Jimmy Fallon, Late Night with Seth Meyers i Last Call with Carson Daly, a vikendima reprize Todaya i CNBC-ov program Mad Money, i humoristi\xc4\x8dna ske\xc4\x8d-emisija Saturday Night Live, te LXTV-ovi 1st Look i Open House NYC._NEWLINE_NBC-ov subotnji jutranji dje\xc4\x8dji termin popunjavaju kabelski programi mre\xc5\xbee Sprout, koji emitira trosatne akcijsko-animacijske serijale za djecu naziva NBC Kids._NEWLINE_\xc5\xa0portski program emitira se vikendima u poslijepodnevnom terminu nekad izme\xc4\x91u 12:00 i 18:00 sati (9:00-15:00 ili u snimkama u pacifi\xc4\x8dkoj zoni). Zbog nepredvidive duljine nekih \xc5\xa1portskih doga\xc4\x91aja, NBC \xc4\x87e ponekad odgoditi planirane programe (naj\xc4\x8de\xc5\xa1\xc4\x87e vikend izdanja NBC Nightly Newsa ili lokalne programe partnerskih postaja).'